钦定古今图书集成/历象汇编/庶征典/第162卷 > 《管窥辑要》 > 《神鬼占》
## 钦定古今图书集成/历象汇编/庶征典/第162卷 > 《管窥辑要》 > 《神鬼占》

神吟啸，其国亡。

神降于国，其国将亡。一曰君死。《淮南子》曰：“夏桀乱政，
黄神吟啸，鬼神失其临也。”《左氏传》曰：“有神降干莘，于
是虢亡。”

鬼扣人门掷人屋。《天镜占》曰：“有疾疫人死，不出一年。”
鬼呼。《天镜占》曰：“大人当之，是谓丧亡，不出一年，天下
争地。”一曰：“民分散。”

鬼夜哭，《董仲舒》曰：“人君失礼于宗庙，咎及于外，则鬼
夜哭。”京房曰：“国空虚，臣尸禄，则鬼夜哭，鬼哭则其国
亡。”

鬼书人屋舍房壁有死丧。

鬼呼人名，子日损小口六畜，午日有诅咒，丑日老人
暴死，未日有小口灾，寅日有惊恐妨小口，申日死亡，
卯日家有大灾，酉日父母忧，辰日忧妊妇，戌日暴亡，
巳日忧父母，亥日兵伤。